
								PATVIRTINTA
Biržų rajono savivaldybės tarybos 
20    m.               d. sprendimu Nr.   
								



BIRŽŲ RAJONO SAVIVALDYBĖS SENIŪNAIČIŲ VEIKLOS IŠLAIDŲ APMOKĖJIMO IR ATSISKAITYMO TVARKOS APRAŠAS


I SKYRIUS
BENDROSIOS NUOSTATOS

[bookmark: _Hlk95209901]1.  Biržų rajono savivaldybės seniūnaičių veiklos išlaidų apmokėjimo ir atsiskaitymo tvarkos aprašas (toliau – Aprašas) reglamentuoja seniūnaičių išlaidų, susijusių su jų, kaip seniūnaičių, veikla Biržų rajono savivaldybėje (toliau – Savivaldybė), apmokėjimo ir atsiskaitymo tvarką.
2.  Seniūnaičio su jo, kaip seniūnaičio, veikla susijusių kanceliarijos, pašto, telefono, interneto ryšio, transporto išlaidų išmokos dydį nustato Savivaldybės taryba.
3. Seniūnaičiui su jo, kaip seniūnaičio, veikla susijusioms kanceliarijos, pašto, telefono, interneto ryšio, transporto išlaidoms apmokėti, kiek jų nesuteikia ar tiesiogiai neapmoka savivaldybės administracija, išlaidos kompensuojamos iš seniūnijoms skirtų biudžeto asignavimų.
 
II SKYRIUS
IŠLAIDŲ APMOKĖJIMAS IR ATSISKAITYMAS

4.  Išmoka mokama seniūnaičiui su jo, kaip seniūnaičio, veikla susijusioms ir jo apmokėtoms išlaidoms kompensuoti:
4.1. kanceliarijos išlaidoms – kanceliarinėms prekėms įsigyti (raštinės reikmenims, popieriui ir popieriaus gaminiams, rašymo priemonėms, dokumentų laikymo priemonėms, darbo stalo reikmenims);
4.2. pašto išlaidoms – pašto prekėms (vokams, pašto ženklams) ir paslaugoms (siuntimo išlaidoms) įsigyti;
4.3. telefono išlaidoms – fiksuoto ir (ar) mobiliojo telefono ryšio tinklais teikiamų nacionalinių telefoninių pokalbių paslaugoms apmokėti;
4.4. interneto ryšio išlaidoms – interneto ryšio paslaugoms (t. y. apmokėti už vienkartinį ar nuolatinį interneto ryšio paslaugų teikimą);
4.5. transporto išlaidoms – seniūnaičio veiklai naudojamų transporto priemonių eksploatavimui (degalams, tepalams, remontui), viešojo transporto bilietams įsigyti, transporto paslaugoms, teikiamoms Savivaldybės teritorijos ribose, apmokėti.
5. Seniūnaičio patirtos išlaidos, susijusios su jo, kaip seniūnaičio, veikla, kompensuojamos pateikus seniūnaičio užpildytą ir pasirašytą ataskaitos formą (Aprašo priedas), prie jos pridedant išlaidas patvirtinančius dokumentus. Ataskaita privalo būti patvirtinta seniūnijos, kurioje yra seniūnaitija, seniūno (arba jo pareigas einančio kito asmens) (toliau – seniūnas).
6. Išlaidas patvirtinantys dokumentai turi atitikti Lietuvos Respublikos buhalterinės apskaitos įstatymo nustatytus reikalavimus, taikomus apskaitos dokumentams (kasos čekiai, kvitai, sąskaitos faktūros, sutartys, mokėjimo pavedimai ir kt.). Su prekių tiekėjais ir paslaugų teikėjais atsiskaito seniūnaitis.
7. Užpildyta ataskaitos forma už metus pateikiama iki einamųjų metų gruodžio mėnesio 5 d. atitinkamos  seniūnijos seniūnui, kuris šią ataskaitą įvertina, ne vėliau kaip kitą darbo dieną suderina (arba nesuderina) ir, jeigu suderina, pateikia per dokumentų valdymo sistemą Savivaldybės administracijos Buhalterinės apskaitos skyriui. 
8. Seniūnui nesuderinus seniūnaičio pateiktos ataskaitos arba seniūnaičiui Aprašo 7 punkte nustatyta tvarka nepateikus ataskaitos ir/ar išlaidas patvirtinančių dokumentų, seniūnaičio patirtos išlaidos nekompensuojamos. 
9. Jei asmuo seniūnaičio statusą turėjo ne visus metus, kompensacijos dydis apskaičiuojamas proporcingai laikotarpiui, kai asmuo turėjo seniūnaičio statusą.
10. Už ataskaitoje pateiktų duomenų tikslumą, teisėtumą ir teisingumą asmeniškai atsako seniūnaitis.
11. Jeigu seniūnaičio pateiktoje ataskaitoje nurodyta suma yra didesnė, negu nustatytas išmokos dydis, pateiktos kompensuoti sumos ir nustatyto išmokos dydžio skirtumas nėra kompensuojamas.
12. Kompensacijai gauti seniūnaitis raštu pateikia atitinkamai seniūnijai sąskaitos, atidarytos Lietuvoje veikiančioje kredito įstaigoje (toliau – banko sąskaita), rekvizitus. Banko sąskaita privalo būti atidaryta seniūnaičio vardu.
13. Kompensacija seniūnaičiui išmokama pervedant lėšas į seniūnaičio nurodytą banko sąskaitą.
14. Kompensacija išmokama už einamus metus iki gruodžio 20 d. 

III SKYRIUS
BAIGIAMOSIOS NUOSTATOS

15. Seniūnaičių su jų, kaip seniūnaičių, veikla susijusių išmokų ataskaitų suvestinės yra viešos. 
16. Savivaldybės administracija seniūnaičių su jų, kaip seniūnaičių, veikla susijusių išmokų ataskaitų suvestines suinteresuotiems asmenims teikia teisės aktų nustatyta tvarka.
17. Seniūnaičių su jų, kaip seniūnaičių, veikla susijusių išlaidų apskaitą tvarko Savivaldybės administracijos Buhalterinės apskaitos skyrius.
18. Lėšų naudojimo kontrolė vykdoma teisės aktų nustatyta tvarka.

























 
Biržų rajono savivaldybės seniūnaičių veiklos išlaidų apmokėjimo ir atsiskaitymo tvarkos aprašo priedas
(Ataskaitos forma)

_____________________________
	(seniūnijos pavadinimas)

_____________________________
	(seniūnaitijos pavadinimas)

_____________________________
	(seniūnaičio vardas, pavardė)

_____________________________
	(seniūnaičio banko sąskaitos rekvizitai)


SENIŪNAIČIO IŠLAIDŲ, SUSIJUSIŲ SU JO, KAIP SENIŪNAIČIO, VEIKLA, ATASKAITA UŽ 20___  M.
20     –         –_____     
(ataskaitos surašymo data)		
				
	Eil. Nr.
	Dokumento išrašymo data
	Dokumento (PVM sąskaitos faktūros, sąskaitos faktūros, kvito ir kt.) pavadinimas, serija, Nr.
	Prekių, paslaugų pavadinimas
	Suma, Eur (patvirtinta apmokėjimo dokumentu)

	 
	 
	 
	 
	 

	 
	 
	 
	 
	 

	 
	 
	 
	 
	 

	Iš viso:
	 
	 
	



	
						
Seniūnaitis	 _____________________		 	_____________________
			(parašas)		           			(vardas, pavardė)

20     –    –
    (data)

Suderinta:	
					
Seniūnas	_____________________			_____________________
	 	             (parašas)		                                    (vardas, pavardė)

20     –    –	
      (data)	

__________________
